Въз основа на доказателствата, получени от посочените в съображение 20 митнически органи на държавата членка, Zhejiang Sunflower е създало система за търговия (например с незаконни комисионни възнаграждения, занижаване на стойността на услугите с цел измама по-специално във връзка с фотоволтаичните паркове) със свързания с него вносител в Съюза с цел продажба на слънчеви панели под МВЦ след влизането в сила на ангажимента.
 (24)
 Zhejiang Sunflower е продавало слънчеви панели на свързания с него вносител в Съюза, който след това ги е продавал на независими клиенти. Въз основа на получените от митническите органи доказателства тези независими клиенти са получавали незаконни комисионни възнаграждения чрез базирано в Хонконг и свързано с Zhejiang Sunflower дружество. По този начин крайните продажни цени на слънчевите панели, посочени във фактурата за препродажба, всъщност са били намалявани до равнища, които са в нарушение на приложимите МВЦ.
 (25)
 Свързаният вносител е продавал също и слънчеви панели за изграждане на фотоволтаични паркове от страна на крайни несвързани клиенти. Свързаният вносител е договарял с тези крайни клиенти цените за цялостен пакет, състоящ се от слънчеви панели, инвертори (преобразуватели) и услуги по инженеринг, снабдяване и изграждане. Във фактурата цената на слънчевите панели е била увеличавана, за да се спазят приложимите МВЦ, като цената на услугите по инженеринг, снабдяване и изграждане е била съответно намалявана, за да се компенсира изкуственото увеличаване на цената на слънчевите панели. По този начин крайните продажни цени на слънчевите панели, посочени във фактурата за препродажба, всъщност са били намалявани до равнища, които са в нарушение на приложимите МВЦ.
 (26)
 За един друг краен клиент, закупил слънчеви панели в рамките на проекти за изграждане на фотоволтаични паркове, бе установено, че всъщност е свързан със Zhejiang Sunflower, тъй като принадлежи към една и съща група като Zhejiang Sunflower и свързания с него вносител. Продажбата на слънчеви панели за изграждане на фотоволтаични паркове от дружества, свързани с износителя, представлява нарушение на ангажимента (вж. съображение 12).
 (27)
 Накрая, въз основа на информацията, получена от митническите органи, Комисията също така установи, че Zhejiang Sunflower е нарушило задълженията си за отчитане. Няколко сделки за препродажба на крайни клиенти, посочени в представените от митническите органи доказателства, не са били отчетени пред Комисията. Освен това установените от митническите органи крайни независими клиенти не са били отчетени в „Списък на клиентите“ от износителя, както това се изисква съгласно условията на ангажимента.
 Е. СЪОТВЕТНИ ФАКТУРИ ВЪВ ВРЪЗКА С АНГАЖИМЕНТА
 (28)
 Систематичният характер на установените по-горе нарушения означава, че всички сделки между Zhejiang Sunflower и свързания с него вносител са засегнати от нарушенията. По-специално изглежда, че с оглед на посоченото системно естество потенциално целият внос от свързания вносител е извършен с крайната цел да бъде използван за заобикаляне на ангажимента чрез различните описани по-горе начини. Освен това нарушаването на задълженията за отчитане прави проверката на отделни сделки от страна на Комисията много трудна.
 (29)
 Сделките за продажби, извършени от Zhejiang Sunflower и свързания с него вносител, са изброени в следната таблица. Поради причината, изложена в съображение 28, за всички тях бе установено, че са в нарушение на ангажимента (съображения